ԱՐՑԱԽԻ ՀԱՆՐԱՊԵՏՈՒԹՅԱՆ

ԱՇԽԱՏԱՆՔԻ, ՍՈՑԻԱԼԱԿԱՆ ԵՎ ՄԻԳՐԱՑԻԱՅԻ ՀԱՐՑԵՐԻ ՆԱԽԱՐԱՐ

2021 թվականի հունվարի 15-ի

ՊՐՈԹԵԶԱՕՐԹՈՊԵԴԻԿ ՊԱՐԱԳԱՆԵՐԻ ՏՐԱՄԱԴՐՄԱՆ ԺԱՄԱՆԱԿԱՎՈՐ ԿԱՐԳԻ ՄԱՍԻՆ

N 1-Ն(ա)

ՀՐԱՄԱՆ

Հիմք ընդունելով Լեռնային Ղարաբաղի Հանրապետության կառավարության 2013 թվականի ապրիլի 19-ի N 198-Ն որոշմ ամբ հաստատված N 1 հավելվածի 3-րդ կետը և ղեկավարվելով Լեռնային Ղարաբաղի Հանրապետության կառավարության 2004 թվականի մարտի 16-ի N 84 որոշմամբ հաստատված թիվ 1 հավելվածի 14-րդ կետի 14-րդ ենթակետով՝

ՀՐԱՄԱՅՈՒՄ ԵՄ`

1. Սահմանել, որ ժամանակավոր՝ մինչև բժշկասոցիալական փորձաքննության ոլորտում իրավասու պետական նոր մարմնի գործունեությունն սկսելը, բժշկասոցիալական փորձաքննական հանձնաժողովի կողմից տրվող մասնագիտական եզրակացությանը և հաշմանդամի անհատական վերականգնողական ծրագրին համապատասխան տրամադրվող պրոթեզաօրթոպեդիկ պարագաները, վերականգնման տեխնիկական և այլ օժանդակ միջոցները (այսուհետ՝ պրոթեզաօրթոպեդիկ պարագաներ) «Ստեփանակերտի պրոթեզաօրթոպեդիկ կենտրոն» պետական ոչ առևտրային կազմակերպության կողմից տրամադրվում են հետևյալ փաստաթղթերի հիման վրա.

1) անձը հաստատող փաստաթուղթ, և

2) բժշկասոցիալական փորձաքննության ոլորտում իրավասու պետական մարմնի տված եզրակացություն՝ պրոթեզաօրթոպեդիկ պարագայի տրամադրման անհրաժեշտության մասին, և

3) անձի գրավոր պարտավորություն՝ բժշկասոցիալական փորձաքննության ոլորտում իրավասու պետական մարմնից ստացված ծանուցման մեջ նշված ժամկետում այդ մարմին նարկայանալու, փորձաքննվելու և անհատական վերականգնողական ծրագիր ստանալու մասին, և

4) հաշմանդամ ճանաչված անձի դեպքում՝ նաև բժշկասոցիալական փորձաքննության ոլորտում իրավասու պետական մարմնի տված փաստաթուղթ՝ անձի հաշմանդամության մասին։

2. Սույն հրամանի 1-ին կետի 2-րդ ենթակետում նշված եզրակացությունը կազմվում է Արցախի Հանրապետության աշխատանքի, սոցիալական և միգրացիայի հարցերի նախարարության բժշկասոցիալական փորձաքննության կենտրոնի (այսուհետ՝ կենտրոն) առնվազն երեք բժիշկ-մասնագետների կողմից և հաստատվում կենտրոնի տնօրենի կնիքով։

3.  Կենտրոնի տնօրենին և «Ստեփանակերտի պրոթեզաօրթոպեդիկ կենտրոն» պետական ոչ առևտրային կազմակերպության տնօրենին՝ ապահովել սույն հրամանի պատշաճ կատարումը։

4. Սույն հրամանն ուժի մեջ է մտնում ստորագրման պահից և գործում է մինչև բժշկասոցիալական փորձաքննության ոլորտում իրավասու պետական նոր մարմնի գործունեությունն սկսելը:

ԱՐՑԱԽԻ ՀԱՆՐԱՊԵՏՈՒԹՅԱՆ

ԱՇԽԱՏԱՆՔԻ, ՍՈՑԻԱԼԱԿԱՆ ԵՎ

ՄԻԳՐԱՑԻԱՅԻ ՀԱՐՑԵՐԻ ՆԱԽԱՐԱՐ Մ. ԹԱՆԴԻԼՅԱՆ

2021 թվականի հունվարի 15

ք. Ստեփանակերտ